**ТЕХНИЧЕСКА СПЕЦИФИКАЦИЯ**

**за обществена поръчка с предмет:**

**„Изпълнение на строително – монтажни работи на обект „Административна сграда на Северозападно държавно предприятие - Държавно ловно стопанство „Витиня“, в поземлен имот с номер 000513 в землището на с. Горно Камарци с ЕКАТТЕ 16794, общ. Горна Малина“**

**I. ПРОЕКТНА ДОКУМЕНТАЦИЯ**

Строителството ще се изпълни въз основа на изготвен инвестиционен проект, във фаза „работен проект“ за обекта. Съгласно Наредба № 4 за обхвата и съдържанието на инвестиционните проекти, инвестиционния проект е разработен в следните части:

* архитектура;
* конструкции;
* геодезия (геодезична снимка, трасировъчен план и вертикална планировка);
* геоложки доклад;
* електроинсталации;
* ВиК;
* енергийна ефективност;
* доклад за съответствие по част енергийна ефективност;
* паркоустройство и благоустрояване;
* прожарна безопасност;
* проект за управление на отпадъците;
* проект безопасност и здраве.

**II. ИНФОРМАЦИЯ ЗА СИТУИРАНЕТО НА ОБЕКТА**

Обектът, включен в предмета на обществената поръчка е разположен в имот собственост на Държавен поземлен фонд – МЗГ, с трайно ползване – дворно място на горско стопанство ДЛС „Витиня”.

Съседни имоти.

- № 000512 – горски път на Държавен поземлен фонд – МЗГ;

- № 000124 – местен път на община Горна малина.

Предназначението на сградата е да поеме нарасналите административни нужди на стопанството. Сградата е двуетажна и се разполага в частта от имота отредена за двор за застрояване. Теренът е равен без денивелация.

Площта на имота е 5014 m².

Площта на двора за застрояване е 2784 m².

Имотът е осигурен с транспортен достъп – горски път от южната страна и местен път от север.

Сградата е ориентирана спрямо световните посоки юг-север, като всички работни помещения са с южна ориентация. На север са ориентирани всички спомагателни помещения: техническо помещение, архив, склад, тоалетни, стая за почивка и коридори.

Към главния вход от югозападната част на сградата е проектирана рампа за инвалидни колички с наклон 5% (1:20), предвидено е едно паркомясто за хора с увреждания, в непосредствена близост до рампата, съгласно Наредба № 4 – за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания.

В имота са осигурени седем паркоместа, като едно от тях е предвидено за хора с увреждания, в съответствие с Наредба №2 за планиране и проектиране на комуникационно-транспортните системи на урбанизираните територии, чл. 24, ал. 1, табл. 2, т. 6 на която изисква по 1 бр. пакоместа на 80-100 кв.м. РЗП + 20% допълнителен брой за посетители.

**III. ПРЕДВИДЕНО РАЗПРЕДЕЛЕНИЕ**

A. Етаж 1 на К±0,00=966,20, със следното разпределение:

1. Входно антре
2. Охрана
3. Тоалетна за охраната
4. Коридор
5. Склад
6. Преддверие към склада и тоалетните за персонала
7. Две тоалетни за персонала
8. Архив
9. Техническо помещение
10. Стая за почивка на персонла
11. Седем броя кабинети

Б. Етаж 2 на К +2,88, със следното разпределение:

1. Стълбище
2. Коридор
3. Кабинет за секретарка
4. Кабинет на директора
5. Два кабинета за зам.директори
6. Склад
7. Преддверие към тоалетни
8. Две тоалетни

**IV. КОНСТРУКЦИЯ И МАТЕРИАЛИ**

Конструкцията на сградата е монолитна скелетна стоманобетонна. Външните ограждащи стени са от керамични тухли 25 см. Вътрешните преградни стени - керамични тухли 12 см. и 25 см.

Предвижда се отвън сградата да е топлоизолирана с минерална вата 10 см. Зад вентилируемата дървена фасада се поставя **стъклофибърен нетъкан текстил** – 10 см. Зад мазилката топлоизолацията е с дебелина – 10 см.

Топлоизолация по подове граничещи със земя и фундаменти е XPS 6 см.

Фасадите са измазани бяла мазилка и част от южната, източната и северна фасада са облицовани с дървени летви (вентилируема дървена фасада).

Дограмата е PVC.

Покрива е със стоманобетонна конструкция с топлоизолация EPS 15 см. (10 см.+5 см.) положена между летвите за монтаж на керемидите.

Покривното покритие е от керемиди, като се поставят вълнообразни листове под покритието с керемиди.

Хидроизолации са предвидени по фундаменти, стени и подове под кота ±0,00 и покрива на сградата. Съгласно изискванията на Наредба № 2 от 6.10.2008 г. за проектиране, изпълнение, контрол и приемане на хидроизолации и хидроизолационни системи на сгради и съоръжения, решенията за изпълнение на хидроизолациите са представени детайлно в проектната документация.

Предвидено е отоплението на сградата да е чрез котел на пелети. Битовата гореща вода се подгрява от електрически бойлер с обем 300 л. Захранването с ел.енергия и вода ще бъде осигурено, съгласно предварителни договори с електроразпределителните и ВиК дружества.

Водоснабдяването на обекта ще се извърши от съществуващ уличен водопровод ET Ф80 посредством СВО PE Ф25 PN10. Измерването на използваната вода ще се извършва от водомер с маскимално водно количество Qmax 5 m3, разполежен във водомерна шахта.

Водопроводната мрежа ще се изпълни от полипропиленови тръби PN10 за студената и PN16 за топлата вода и от PE100-PN10 за тръбите разположени извън сградата.

Тръбите от главната хоризонтална и вертикална водопроводна мрежа, ще се изпълнят с топлоизолация с дебелина съгласно чл.49 , таблица 2 на Наредба № 4.

Всички тръби и фасонни части ще притежават сертификати за качество и декларации за съответствие.

Канализационната мрежа е проектирана като разделна. Отпадъчните води от сградата ще се отвеждат към изгребна яма. Дъждовните води ще се изливат на терена.

**V. ТЕХНИКО-ИКОНОМИЧЕСКИ И ГРАДОУСТРОЙСТВЕНИ ПОКАЗАТЕЛИ**

**1. Технико-икономически показатели:**

* + Площ на кота ±0,00 .................................................... - 300,53 m²
  + Площ на кота +2,80 .................................................... - 204,19 m²
  + Застроена площ .......................................................... - 300,53 m²
  + Разгъната застроена площ ........................................... - 504,72 m²
  + Площ на двора за застрояване ................................... - 2784,00 m²
  + Площ на имота .......................................................... - 5014,00 m²

**2. Градоустройствени показатели:**

**Плътност на застрояване:**  по проект – 11%; *нормативно – ≤20%*

**Кинт.:** по проект - 0,18; *нормативно – ≤0,4*

**Минимална озеленена площ:** по проект – 80%; *нормативно – ≥80%*

## VI. МЕРОПРИЯТИЯ ПО БЕЗОПАСНОСТ И ХИГИЕНА НА ТРУДА

При изпълнение на СМР на обекта от страна на строителната организация да се спазват изискванията на следните нормативни документи:

* Наредба № 3 за инструктажа на работниците и служителите по безопасност, хигиена на труда и противопожарна охрана;
* Наредба № 3 за минималните изисквания за безопасност и опазване на здравето на работещите при използване на лични предпазни средства на работното място;
* Наредба № 6 за общите изисквания и задължения за осигуряване на безопасност при трудовата дейност;
* Закон за здравословни и безопасни условия на труд;
* Правилник за безопасността на труда в строителството;
* Закон за опазване на околната среда.

На обекта трябва да бъдат допускани само лица, назначени от строителната организация да извършват специфични дейности, свързани със строителството. Не се допускат технически неправоспособни лица, нямащи необходимата квалификация, работници и служители, които не са запознати с Правилника за безопасността на труда в строителството и не са преминали през инструктажа, изготвен съгласно Наредба № 3 за инструктажа на работниците и служителите по безопасност, хигиена на труда и противопожарна охрана.

Ръководството на строителната организация трябва да осигури преработването на действащите инструкции, както и да утвърди нови такива по БХТПО за общите и специфични СМР, както и за експлоатирането на всички видове строителни машини, предвидени да се използват на обекта. Минималния обхват на тези инструкции е:

* Правата, задълженията и отговорностите на лицата от административно - управленческия и производствен персонал;
* Изискваната правоспособност или квалификация на производствения персонал;
* Изискванията по БХТПО преди започване, през време и при прекъсване, преустановяване и завършване на работа;
* Изискванията по БХТПО, на които трябва да отговарят ползваните строителни машини и други, включително посочените от завода – производител
* Средствата за индивидуална защита;
* Условията за принудително и аварийно преустановяване на работата, мерки за предотвратяване и ликвидиране на аварии и даване на първа помощ при злополука и други;

Когато СМР ще се изпълняват от две или повече строителни организации на една и съща строителна площадка, главният изпълнител се задължава да изработи съвместно с подизпълнителите мероприятията по БХТПО и определи отговарящите за изпълнението й.

Преди започване на работа от страна на подизпълнителите, главният изпълнител се задължава да им предаде с протокол обезопасени всички работни площадки. Разкритите впоследствие или премахнати обезопасени съоръжения, ограждения, покрития и други е необходимо да се възстановят от организацията, която ги е разкрила или премахнала.

Задължение на главния изпълнител е да осигури минималният брой от специалисти, необходими за нормалното и правилно извършване на СМР съгласно действащите норми.

Забранява се допускането до работа на лица, които не са съответно инструктирани и обучени по БТПС.

При назначаването и допускането до работа на лица – работници, служители или бригадири на обекта, да се спазват изискванията на чл.11, 12, 13, 14, 15 от Правилника за безопасността на труда в строителството.

Строителните машини, технологичните инсталации, съоръженията, инвентарът, инструментите и приспособленията към тях да съответстват на характера на извършената работа, да са в изправност и да са обезопасени.

Зоните и местата на строителната площадка, криещи потенциална опасност, да се обозначават със знаци по БДС 11010-73 или табели със съответните надписи.

Да се спазват стриктно и изискванията на Правилника за безопасността на труда в строителството от 1998 г. от чл.16 до чл.34 включително.

Допусканите до работа на строителната площадки строителни машини да имат паспорт и съответни инструкции, изисквани с чл. 4 от Правилника. Лицата, което работят със строителни машини, задвижвани посредством електрически двигатели, да отговарят на изискванията на чл. 8 и 9 от същия правилник и да притежават удостоверение за ІІ квалификационна група по безопасността.

Забранява се работа със строителните машини или с отделни техни агрегати, системи или устройства не по предназначението им.

Машинистите на строителните машини през време на работа в близост до съществуващия 20kV електропровод, да не допускат по-малко разстояние от 2m между мислените вертикални повърхности, образувани от най-близката част на машината или товара и най-външната линия на eелектропровода.

При извозване на извънгабаритни товари преминаването под съществуващия 20kV електропровод без изключване на напрежението да се извършва при минимално разстояние от 2m между най-високата точка на товара (машината) и най-ниската точка на електропровода.

Регистрирането, техническото освидетелстване, въвеждането в експлоатация, обслужването, поддържането, експлоатирането и техническия надзор на повдигателните съоръжения, на товарозахващащите органи и специалните съоръжения, ползвани при СМР, да става в съответствие с Наредба № 31 и чл. 135- 158 на БПТС от 1998 г.

При извършване на товаро-разтоварни работи на строителната площадка с повдигателни съоръжения, освен Наредба № 31, да се спазват изискванията и на правилника по БТ при товаро-разтоварни работи, р. ІІ.

## 

## VII. ПРОТИВОПОЖАРНА ОХРАНА

Подръчните пожарни уреди, съоръжения и инсталации за пожарогасене на строителната площадка да се зачисляват на лица, определени от техническия ръководител на обекта за отговорници по противопожарна охрана, на които лица да се възлага контролът и отговорността за поддържане и привеждане в състояние на годност на тези уреди, съоръжения и инсталации, Резултатите от проверките да се вписват в специален приобектен дневник.

При работа с материали, отделящи пожаро или взривоопасни пари или газове, се забранява пушенето, ползването на открит огън, на нагревателни уреди, на транспортни средства без искроуловители, на инструменти при работа, с които могат да се получат искри, както и на електрически съоръжения, на които степента на защита не отговаря на класа на помещението или на околната среда.

Да се спазват стриктно изискванията на чл. 18 от Правилника за безопасността на труда в строителството от 1998 г. Пожароопасните материали да се съхраняват на строителната площадка в помещения, отговарящи на изискванията на противопожарните строително-технически норми.

Ръководителя на строителната организация изпълнител да утвърди:

* план за ликвидиране на аварии на строителните площадки
* инструкции за дейност при аварии. С тях да са запознати лицата, допускани на работа на строителните площадки, съгласно чл.9, ал.1, т.3 от Правилника за безопасността на труда в строителството от 1998 г.

**VIII. Изисквания към строителството**

Изпълнителят носи пълна отговорност за реализираните видове работи до изтичане на гаранционните срокове за изпълнени строителни и монтажни работи, съоръжения на строителния обект. Всички дейности, предмет на настоящата обществена поръчка, следва да бъдат с високо качество и в съответствие с инвестиционния проект и с изискванията на нормативните документи.

Предвидените строително-монтажни работи се извършват съгласно изискванията на ЗУТ, подзаконовата нормативна уредба и одобрения проект, респективно следва да се изпълняват и да се поддържат в съответствие с изискванията на нормативните актове, настоящата техническата спецификация и документацията за участие.

Строежите се изпълняват и поддържат в съответствие с основните изисквания към строежите, определени в Приложение І на Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета (ОВ, L 88/5 от 4 април 2011 г.), за:

1. механично съпротивление и устойчивост;

2. безопасност в случай на пожар;

3. хигиена, здраве и околна среда;

4. достъпност и безопасност при експлоатация;

5. защита от шум;

6. икономия на енергия и топлосъхранение;

7. устойчиво използване на природните ресурси.

Строежите се проектират, изпълняват и поддържат в съответствие с изискванията на нормативните актове за:

1. опазване на защитените зони, на защитените територии и на другите защитени обекти и на недвижимите културни ценности;

2. инженерно-техническите правила за защита при бедствия и аварии;

3. физическа защита на строежите.

В строежите се влагат само строителни продукти, които осигуряват изпълнението на основните изисквания към строежите по чл. 169, ал. 1 от ЗУТ и отговарят на изискванията, определени със Закона за техническите изисквания към продуктите, и с наредбата по чл. 9, ал. 2, т. 5 от същия закон.

Контролът на строителните продукти по чл. 169а, ал. 1 от ЗУТ се осъществява от консултанта при извършване на оценката на съответствието на инвестиционните проекти и при упражняване на строителен надзор.

Административният контрол на строителните продукти по чл. 169а, ал. 1 от ЗУТ при проектирането и строителството се осъществява от органите по чл. 220 – 223 от ЗУТ.

Всички обстоятелства, свързани със строежа, като предаване и приемане на строителната площадка, строителни и монтажни работи, подлежащи на закриване, междинни и заключителни актове за приемане и предаване на строителни и монтажни работи и други, се документират от представителите на страните по сключените договори.

При отказ или при неявяване да се състави съвместен акт заинтересуваната страна отправя писмена покана до другата или другите страни за съставяне на акта. Ако представител на поканената страна не се яви до 24 часа след определения в поканата срок, страната се замества от органа, издал разрешението за строеж, или от упълномощено от него длъжностно лице.

Всички предписания, свързани с изпълнението на строежа, издадени от оправомощените за това лица и специализираните контролни органи, се вписват в заповедната книга на строежа, която се съхранява на строежа.

Изпълнителят е длъжен да осигурява и поддържа цялостно наблюдение на обекта, с което поема пълна отговорност за състоянието му и съответните наличности, до приемане на обекта от Възложителя.

Обектът да бъде изпълнен в завършен вид с готовност за въвеждане в експлоатация, като качеството на извършваните СМР, да бъде в съответствие с всички действащи нормативни изисквания.

Гаранционните срокове – следва да бъдат съобразени с посочените в Наредба № 2 от 31 юли 2003 г. за въвеждане в експлоатация на строежите в република България и минимални гаранционни срокове за изпълнени строителни и монтажни работи, съоръжения и строителни обекти. Некачествено свършените работи и некачествените материали и изделия по време на гаранционните срокове ще се коригират и заменят за сметка на Изпълнителя. Изпълнителят е задължен да влага в строежа само строителни продукти, които осигуряват изпълнението на съществените изисквания към строежите и отговарят на техническите изисквания и спецификации.

При изпълнение на СМР следва да се спазват изискванията за минималните изисквания за здравословни и безопасни условия на труд при извършване на СМР, Закон за устройство на територията и подзаконовите нормативни актове към него. Строежът следва да се изпълнява в съответствие с изискванията на нормативните актове и съществените изисквания за хигиена, опазване на здравето и живота на хората и опазване на околната среда.

***!!!Важно!!! В изпълнение на разпоредбата на чл. 48 ал.2 от ЗОП да се счита добавено "или еквивалент" навсякъде, където в документацията и проектите по настоящата поръчка са посочени стандарти, технически одобрения или спецификации или други технически еталони, както и когато са посочени модел, източник, процес, търговска марка, патент, тип, произход или производство.***

***Ако някъде в проекта или документацията за участие има посочен: конкретен модел, търговска марка, тип, патент, произход, производство или др., възложителя на основание чл. чл.50 ал.1 от ЗОП ще приеме всяка оферта, когато участникът докаже с всеки относим документ, че предложеното от него решение отговаря по еквивалентен начин на изискванията, определени в техническите спецификации и/или проектите.***

***Всички строителните материали трябва да отговарят на изискванията на действащите Български държавни стандарти, на изискванията на инвестиционните проекти, БДС, EN или, ако са внос, да бъдат одобрени за ползване на територията на Република България и да са с качество, отговарящо на гаранционните условия. Не се допуска изпълнение с нестандартни материали.***